Boontjiesop met stampmielies
JY LEES NOU Boontjiesop met stampmielies
826 keer gelees
Die Van Brakel Stoor op die R316 tussen Bredasdorp en Caledon is 'n ouwêreldse kontreiwinkel waar jy nog boerekos, soos afval, waterblommetjiebredie en die heerlikste boontjiesop, kan eet.
125 ml stampmielies, oornag geweek
500 g droë, rooi suikerbone, oornag geweek
500 g skaapskenkels, in stukke gesaag
Sout, swartpeper en vleisspeserye
80 ml fyngekapte, vars pietersielie
Dreineer die stampmielies en bone en kook elk afsonderlik in skoon, ongesoute water tot sag. Terwyl die mielies en bone kook, braai die skenkels en uie saam bruin in 'n bietjie olie. Voeg die wortel en tamatie by.
Voeg genoeg water by om die vleis te bedek. Geur met sout, peper en vleisspeserye na smaak en verhit tot kookpunt. Prut tot die vleis sag is. Voeg die bone (saam met die water waarin dit gekook is) en pietersielie by die vleis en prut vir nog 30 minute. Voeg nou die saggekookte stampmielies by en prut verder tot 'n perfekte geheel. Geur vir oulaas.